wickkiey/tamil-wikipedia-chunked huggingface dataset:
# சங்கீதா கட்டி

## பின்னணிப் பாடல்

இவர் பல கன்னடத் திரைப் பாடல்களையும் பாடியுள்ளார், நாகமண்டலா **எ**ன்ற படத்தில் **ஈ ஹசிரு சிரியலி** மற்றும் **கம்படா மியாலினா கோம்பேய** போன்ற இவரது பாடல்கள் பரவலாக பாராட்டப்பட்டுள்ளன.
# சங்கீதா கட்டி

## தற்போது

தனது கணவர், மன்மோகன் குல்கர்னி தனது இரண்டு குழந்தைகளான சி. சவானி குல்கர்னி மற்றும் சி. நினாத் குல்கர்னி ஆகியோருடன் பெங்களூரில் வசித்து வருகிறார்.  
சங்கீதா கட்டி]]
யுடன் சங்கீதா]]
தனது பதிவுகளில் ஒன்றில்]]
தனது குழந்தைப் பருவத்தில் நடந்த ஒரு விழாவில் சங்கீதா கட்டி தலைமை விருந்தினராக கலந்து கொண்டார்]]
# பி. ஜெயஸ்ரீ

**பி. ஜெயஸ்ரீ** (B. Jayashree) (பிறப்பு: 1950 சூன் 9 இந்தியாவைச் சேர்ந்த ஒரு மூத்த நாடக நடிகையும், இயக்குநரும், பாடகியுமாவார். இவர் திரைப்படங்களிலும், தொலைக்காட்சிகளிலும் நடித்துள்ளார். மேலும், படங்களில் பின்னணிக் கலைஞராகவும் பணியாற்றியுள்ளார். 1976ஆம் ஆண்டில் நிறுவப்பட்ட பெங்களூரைத் தளமாகக் கொண்ட "ஸ்பந்தனா தியேட்டர்" என்ற ஒரு நாடக நிறுவனத்தின் படைப்பாக்க இயக்குநரும் ஆவார்.  
இவர் 2010 ல் இந்திய நாடாளுமன்றத்தின் மாநிலங்கவைக்கு பரிந்துரைக்கப்பட்டார். 2013ஆம் ஆண்டில் இந்திய அரசாங்கத்தால் நான்காவது மிக உயர்ந்த குடிமை கௌரவமான பத்மசிறீ இவருக்கு வழங்கப்பட்டது.  
இவரது தாத்தா குப்பி வீரண்ணா, ஒரு இந்திய நாடக இயக்குனராகவும், கலைஞராகவும், இந்தியக் குடியரசுத் தலைவரிடம் பத்மசிறீ பெறுநராகவும் இருந்தார். இவர் கன்னட நாடகத்திற்கு முன்னோடிகளில் ஒருவராகவும், அதிக பங்களிப்பு செய்தவராகவும் இருந்தார். கன்னட நாடகத் துறையை மேம்படுத்துவதில் முக்கியப் பங்கு வகித்த குப்பி "சிறீ சன்னபசவேசுவர நாடகா" என்ற நாடக நிறுவனத்தை நிறுவினார் .
# பி. ஜெயஸ்ரீ

## ஆரம்பகால வாழ்க்கையும் பின்னணியும்

குப்பி வீரண்ணாவின் மகளான மாலத்தாமாவுக்கு பெங்களூரில் பிறந்தார். பின்னர் 1973ஆம் ஆண்டில் புது தில்லியின் தேசிய நாடகப் பள்ளியில் பட்டம் பெற்றார் . அங்கு இவர் பிரபல நாடக இயக்குநரும் ஆசிரியருமான இப்ராஹிம் அல்காசியின் கீழ் பயிற்சி பெற்றார்.
# பி. ஜெயஸ்ரீ

## தொழில்

பல ஆண்டுகளாக, பி. வி. கராந்த் உள்ளிட்ட குறிப்பிடத்தக்க நாடக பிரமுகர்களுடன் இவர் பணியாற்றியுள்ளார். நாகமண்டலா (1997), *தேவேரி* (1999), *கேர் ஆஃப் ஃபுட்பாத்* (2006) போன்ற கன்னட படங்களில் நடித்துள்ளார். மைசூரைத் தளமாகக் கொண்ட ரங்காயணம் என்ற நாடக நிறுவனத்தின் இயக்குநராகவும் இவர் சிலகாலம் இருந்துள்ளார்.  
இவர் மாதவி, காயத்ரி, ஜெயபிரதா, அம்பிகா, சுமலதா, போன்ற பல நடிகைகளுக்கு ராஜ்குமார் திரைப்படங்களில் குரல் கொடுக்கும் கலைஞராக இருந்தார். ஒரு பின்னணி பாடகியாக இவர் கன்னடத் திரையுலகில் பணியாற்றியுள்ளார். இதில் *நன்னே பிரீதியா ஹுடுகி* என்ற கன்னடப் படத்தில் இடம் பெற்ற "கார் கார் கார்" என்ற பாடல் குறிப்பிடத்தக்கவை.  
1996ஆம் ஆண்டில், நடிப்புக்காக இவருக்கு சங்கீத நாடக அகாடமி விருது வழங்கப்பட்டது. பின்னர், 2010 இல் மாநிலங்களவைக்கு இவர் பரிந்துரைக்கப்பட்டார். இவர் 2009இல் கர்நாடக மாநில திறந்தவெளி பல்கலைக்கழகத்தில் கௌரவ டாக்டர் பட்டத்தையும் பெற்றார்
# பி. ஜெயஸ்ரீ

## சொந்த வாழ்க்கை

இவர் கே. ஆனந்த ராஜூ என்பவரை மணந்தா. தம்பதியருக்கு சுஷ்மா வீர் என்ற ஒரு வளர்ப்பு மகள் உள்ளார்.
# எம். ஜெயஸ்ரீ

**எம். ஜெயஸ்ரீ** (M. Jayashree) (1921 - 2006), கன்னடப் படங்களில் முக்கியமாக பணியாற்றிய ஒரு இந்திய நடிகை ஆவார். *ராயரா சோஸ்* (1957), *நாகரஹாவ்* (1972), *எராடு கனாசு*, *ஸ்ரீசீனிவாச கல்யாணா* உள்ளிட்ட திரைப்படங்களில் இவர் துணை வேடங்களில் நடித்திருந்தார்.  
இவர் 'வெள்ளித்திரையின் அம்மா' என்று அன்புடன் குறிப்பிடப்பட்டார். 1970இல் *அமர பாரதி* என்ற திரைப்படத்தில் நடித்ததற்காக சிறந்த துணை நடிகைக்கான கர்நாடக மாநில திரைப்பட விருதைப் பெற்றார்.
# எம். ஜெயஸ்ரீ

## தொழில்

இவர் தமிழ்நாட்டின் கோயமுத்தூரிலுள்ள பட்சிராஜா ஸ்டுடியோவுக்கு அதன் உரிமையாளரான எஸ்.எம்.ஸ்ரீராமுலு நாயுடுவின் சகோதரியான தேவி என்பவரால் அழைத்து வரப்பட்டார். அவர், "வாழ்வில் திருநாள்" என்ற தமிழ்ப் படத்தில் இவரை நடிக்க வைத்தார். பின்னர், இவருக்கு தமிழ் திரைப்படங்களில் பல படங்களில் நடிக்க வாய்ப்பு கிடைத்தது.  
கன்னடத்தில் இவரது அடுத்தத் திட்டம் 1949ஆம் ஆண்டில் வெளியான "நாககண்ணிகா" என்ற படத்தில் கதாநாயகியாக இருந்தது. ஜி. விஸ்வநாத் என்பவர் இயக்கிய இது மிகப்பெரிய வெற்றி பெற்றது. இந்த படம் ஒரு நாட்டுப்புறக் கதையை அடிப்படையாகக் கொண்ட முதல் கன்னடத் திரைப்படமாகக் கருதப்படுகிறது. 1951ஆம் ஆண்டில் *திலோத்தேமை* என்ற திரைப்படத்தில் தலைப்பு வேடத்தில் நடித்தார். படிப்படியாக இவர் தாய், மாமியார் போன்ற துணை வேடங்களில், ராஜ்குமார், கல்யாண் குமார், விஷ்ணுவர்தன், அம்பரீஷ், டைகர் பிரபாகர், ராஜேஷ், கங்காதர், ஸ்ரீநாத் போன்ற பலருடன் நடித்தார். தனது ஐந்து தசாப்த கால நடிப்பு வாழ்க்கையில், 450க்கும் மேற்பட்ட படங்களில் நடித்துள்ளார்.
# எம். ஜெயஸ்ரீ

## இறப்பு

இவர், 1990களில் இரண்டு திரைப்படங்ளில் மட்டுமே நடித்திருந்தார். கடைசியாக வெளியான இவரது திரைப்படம் சவிரா மெட்டிலு. புட்டண்ணா கனகலின் முடிக்கப்படாத இந்தப் படத்தை பின்னர் இயகுநர் கே.எஸ். எல். சுவாமி முடித்தார்.  
இவர் தனது வாழ்க்கையின் கடைசி ஆண்டுகளை மைசூரில் உள்ள ஒரு முதியோர் இல்லமான ஸ்ரீ வாசவி சாந்திதாமாவில் கழித்தார். அக்டோபர் 29, 2006 அன்று அதிகாலையில் இவர் மாரடைப்பால் இறந்தார்.
# தியா ( 2020 கன்னடத் திரைப்படம்)

**தியா** (கன்னடம்: ದಿಯಾ) என்பது 2020 ஆம் ஆண்டு வெளியான கன்னட மொழி காதல் திரைப்படமாகும். 7 பிப்ரவரி 2020 இல் வெளியான இத்திரைப்படம் பெரும்பாலும் நேர்மறையான விமர்சனங்கள் பெற்றதோடு தென்னிந்தியா முழுவதும் பிரபலமானது.
# தியா ( 2020 கன்னடத் திரைப்படம்)

## கதை

மிகுதியாக பேசும் குணம் இல்லாத உயிரித்தொழில்நுட்பம் பயிலும் மாணவி **தியா** ஸ்வரூப், அதே படிப்பில் மூத்த ஆண்டில் பயிலும் **ரோஹித்** மீது மையல் கொள்கிறாள். சூழ்நிலையால் ரோஹித் கல்லூரி விட்டு நீங்க, மூன்று ஆண்டுகள் கழித்து ரோஹித்தை திவ்யா தான் வாழும் அடுக்குமாடிக் குடியிருப்பின் எதிர்வீட்டில் காண்கிறாள்.  
ரோஹித்தும் தான் அவளைக் காதலித்ததாக ஒப்புக்கொள்ள, இருவரும் தத்தம் வீட்டில் பேசி திருமணம் செய்து கொள்ள இருக்கின்றனர். ஆனால் ஒருநாள் அவர்கள் வெளியே செல்லும் போது வண்டி விபத்தில் சிக்கி ரோஹித் இறந்துவிடுகிறான். மனமுடைந்து போன தியா தற்கொலை செய்ய முயற்சிக்கும் போது அவளை தடுத்து நிறுத்துகிறான் **ஆதி.**  
ஆதியின் உதவியுடன் ஒரு புது வாழ்க்கையை தொடங்கவிருக்கும் தியா அவனுடன் காதல் வயப்படும் வேளையில் ரோஹித் உயிருடன் இருப்பதை தெரிந்து கொள்கிறாள். மீண்டுவந்த ரோஹித் நின்றுபோன திருமண ஏற்பாடுகளை மீண்டும் தொடங்கி வைக்க, முக்கோணக் காதலில் சிக்கித் தவிக்கும் தியாவின் நிலை என்ன என்பதே கதை.
# தியா ( 2020 கன்னடத் திரைப்படம்)

## நடிப்பு

; **தியா**
: என்கிற கதாப்பாத்திரத்தில் நடித்தார்
: **குஷீரவி**
: இந்த கதாப்பாத்திரம் மிகுதியாக பேசாத தன்னை அதிகம் வெளிப்படுத்திக் கொள்ளாத ஒரு கதாபாத்திரம்.  
; **ஆதி**
: என்கிற கதாப்பாத்திரத்தில் நடித்தார்
: **ப்ருத்வி அம்பர்**
: இந்த கதாப்பாத்திரம் மிகவும் கலகலப்பான வாழ்க்கையை நேர்மறையாக மட்டுமே பார்க்கும் ஒரு அருமையான கதாபாத்திரம்.  
; **ரோஹித்**
: என்கிற கதாப்பாத்திரத்தில் நடித்தார்
: **தீக்ஷித் ஷெட்டி**
: தியா போன்றே மிகுதியாக பேசாத தன்னை அதிகம் வெளிப்படுத்திக் கொள்ளாத ஆண் கதாபாத்திரம்.  
; **லக்கி**
: என்கிற கதாப்பாத்திரத்தில் நடித்தார்
: **பவித்ரா லோக்கேஷ்**
: இந்த கதாப்பாத்திரம் தன் மகன் ஆதி மீது உயிரையே வைத்திருக்கும் அம்மா கதாபாத்திரம்.
# தியா ( 2020 கன்னடத் திரைப்படம்)

## இசை

இத்திரைப்படத்தில் பாடல்கள் இடம்பெறவில்லை எனினும் மறுவெளியீட்டின் போது புதிய பாடல்கள் இருக்கலாம் என்று எதிர்பார்க்கப்படுகிறது. இந்தத் திரைப்படத்திற்கு இசையமைத்தவர் பி.லோக்நாத்.
# தியா ( 2020 கன்னடத் திரைப்படம்)

## வெளியீடு

6-5=2 என்கிற கன்னட பேய் படத்திற்கு பிறகு கே.எஸ்.அசோக் இயக்கிய இரண்டாவது திரைப்படம் தியா. இந்தத் திரைப்படம் பெங்களூர், கார்வார், மும்பை உள்ளிட்ட இடங்களில் படமாக்கப்பட்டு 7 பிப்ரவரி 2020 அன்று கருநாடகம் முழுவதும் வெளியானது.  
கொரோனா ஊரடங்கால் நின்றுபோன திரை ஓட்டம், அந்த கால கட்டம் முடிந்ததும் புதிய முடிவோடும் பாடல்களோடும் மறுவெளியீட்டிற்காக காத்திருக்கிறது தியா. ப்ருத்வி அம்பர் தன் கதாபாத்திரத்தை மீள்நடிக்க இந்தியிலும் தெலுங்கிலும் தியா மறு ஆக்கம் செய்யப்பட்டு வருகிறது.  
மார்ச் 8 2020 அன்று இத்திரைப்படம் மேலதிக ஊடக சேவைத் தளம், செயலி மற்றும் மென்பொருளான அமேசான் பிரைம் வீடியோவில் வெளியானது. தொலைக்காட்சி உரிமைகள் ஃஜீ கன்னடா என்கிற அலைவரிசை வசம் உள்ளது.
# தியா ( 2020 கன்னடத் திரைப்படம்)

## விமர்சனம்

தியா திரைப்படத்திற்கு பெரும்பாலும் நேர்மறையான விமர்சனங்கள் கிடைத்தன.
# இலங்கைத் துடுப்பாட்ட அணியின் மேற்கிந்தியத் தீவுகளுக்கான சுற்றுப்பயணம் 2021

இலங்கைத் துடுப்பாட்ட அணி மேற்கிந்தியத் தீவுகளில் 2021 மார்ச் முதல் 2021 ஏப்ரல் வரை இரண்டு தேர்வுப் போட்டிகளிலும், மூன்று பன்னாட்டு ஒருநாள் போட்டிகளிலும், மூன்று பன்னாட்டு இருபது20 போட்டிகளிலும் விளையாடியது. தேர்வுப் போட்டிகள் 2019–21 ஐசிசி உலகத் தேர்வுத் துடுப்பாட்ட வாகையின் ஒரு பகுதியாகவும், ஒருநாள் தொடர் 2023 துடுப்பாட்ட உலகக்கிண்ணத் தகுநிலைப் போட்டிகளின் ஒரு பகுதியாகவும் அமைந்தன.  
மேற்கிந்தியத் தீவுகள் அணி ப20இ போட்டித் தொடரை 2–1 என்ற கணக்கிலும், ஒருநாள் தொடரை 3-0 என்ற கணக்கிலும் வென்றது. தேர்வுப் போட்டிகள் இரண்டும் வெற்றிதோல்வியில்லாமல் முடிவடைந்தது.
# இலங்கைத் துடுப்பாட்ட அணியின் மேற்கிந்தியத் தீவுகளுக்கான சுற்றுப்பயணம் 2021

## அணிகள்

| தேர்வுத் தொடர் | ஒருநாள் தொடர் | இ20ப தொடர் |  |  |  |
| --- | --- | --- | --- | --- | --- |
| * திமுத் கருணாரத்ன (த) | * கீரோன் பொல்லார்ட் (த)
* சாய் ஹோப் (து.த, இ.கா)
* பேபியன் அலன்
* டாரென் பிராவோ
* ஜேசன் ஹோல்டர்
* அக்கீல் ஒசைன்
* [அல்சாரி யோசப்
* எவின் லூயிசு
* கைல் மேயர்சு
* யேசன் முகமது
* நிக்கோலஸ் பூரன் (இ.கா)
* ரொமாரியோ செப்பர்டு
* கெவின் சின்கிளையர் | * திமுத் கருணாரத்ன (த)
* அசேன் பண்டார
* துஷ்மந்த சமீரா
* தினேஸ் சந்திமல் (இ.க)
* அகிலா தனஞ்செய
* நிரோசன் டிக்வெல்ல (இ.க)
* ஒசதா பெர்னாண்டோ
* அசித்த பெர்னாண்டோ
* வனிந்து அசரங்கா
* தனுஷ்க குணதிலக்க
* 
லகிரு குமார

* சுரங்க லக்மால்
* தில்சான் மதுசங்க
* கமிந்து மெண்டிஸ்
* ரமேசு மென்டிசு
* அஞ்செலோ மத்தியூஸ்
* பத்தும் நிசங்க
* திசாரா பெரேரா
* நுவான் பிரதீப்
* இலக்சன் சந்தக்கன்
* தசுன் சானக்க | * கீரோன் பொல்லார்ட் (த)
* நிக்கோலஸ் பூரன் (து.த, இ.க)
* பேபியன் அலன்
* டுவைன் பிராவோ
* பிடெல் எட்வர்ட்சு
* அந்திரே பிலெட்சர் (இ.கா)
* கிறிஸ் கெயில்
* ஜேசன் ஹோல்டர்
* அக்கீல் ஒசெயின்
* எவின் லூயிசு
* ஓபெட் மெக்கோய்
* ரோவ்னன் பவெல்
* லென்டில் சிமன்சு
* கெவின் சின்கிளையர் | * அஞ்செலோ மத்தியூஸ் (த)
* 
தசுன் சானக்க (த)

* அசென் பண்டார
* துஷ்மந்த சமீரா
* தினேஸ் சந்திமல் (இ.க)
* அகிலா தனஞ்செய
* நிரோசன் டிக்வெல்ல (இ.க)
* ஒசதா பெர்னாண்டோ
* அசித்த பெர்னாண்டோ
* வனிந்து அசரங்கா
* தனுஷ்க குணதிலக்க
* திமுத் கருணாரத்ன
* 
லகிரு குமார

* சுரங்க லக்மால்
* தில்சான் மதுசங்கா
* கமிந்து மெண்டிஸ்
* ரமேசு மென்டிசு
* பத்தும் நிசங்க
* திசாரா பெரேரா
* நுவான் பிரதீப்
* இலக்சன் சந்தக்கன் | } |
# இரத்னமாலா பிரகாஷ்

**இரத்னமாலா பிரகாஷ்** (*Rathnamala Prakash*) இந்தியாவைச் சேர்ந்த கன்னடப் பாடகர் ஆவார். பின்னணி பாடுவதுடன் , கன்னடத்தில் பாவகீத வகையான சுகம சங்கீதம் என்ற பாடல்களுக்காகவும் அறியப்படுகிறார். இவரின் தந்தை ஆர். கே. ஸ்ரீகண்டன் ஒரு பாரம்பரியக் கருநாடக இசைக் கலைஞர் ஆவார். சுகம சங்கீதத் துறையில் பங்களித்ததற்காக 2016 ஆம் ஆண்டில் இரத்னமாலாவிற்கு சங்கீத நாடக அகாதமி விருது வழங்கப்பட்டது.
# இரத்னமாலா பிரகாஷ்

## தொழில்

இரத்னமாலா பிரகாஷ் ஏராளமான பாவகீதங்களைத் தவிர, பல திரைப்படப் பாடல்களையும் பாடியுள்ளார். பெரிய வெற்றி பெற்ற திரைப்படமான "குரி" என்ற படத்தில் இடம்பெற்ற *தங்காலியண்ட்டே பாலாலி பந்தே* என்ற பாடலை ராஜ்குமாருடன் இணைந்து பாடித் திரையுலகில் அறிமுகமானார். பின்னர் எல். வைத்தியநாதன், சி. அஸ்வத், எம். ரங்கா ராவ், விஜய பாஸ்கர், இராஜன்–நாகேந்திரா, அம்சலேகா போன்ற பல இசையமைப்பாளர்களின் இசையில் பாடியுள்ளார். *"எலு சுட்டின கோட்டே"* என்ற திரைப்படத்தில் எஸ். பி. பாலசுப்பிரமணியத்துடன் இணைந்து "*சந்தச அரலுவ சமயா*" என்ற பாடலையும், *எஸ்.பி சாங்லியானா பாகம் 2* திரைப்படத்தில் "*மேரு கிரியானே நீலி கடலானே*" என்ற பாடலை கே. ஜே. யேசுதாசுடனும், மைசூர் மல்லிகே திரைப்படத்திலிருந்து, "*ராயரு பந்தரு மாவன மனகே*", "*யாவ மோகன முரளி கரயிது*" என்ற இரு பாடலையும், *நாகமண்டலா* திரைப்படத்திலிருந்து "*கெடியா பேக்கு மகளா*", ""ஹுடுகி ஹோ ஹுடுகி''" என்ற இரு பாடலையும் பாடியிருந்தார்.
# இரத்னமாலா பிரகாஷ்

## விருதுகள்

**தேசிய விருதுகள்** :  
1. 2016 - சுகம சங்கீதத்தின் பிற முக்கிய மரபுகளுக்கான சங்கீத நாடக அகாதமி விருது .  
**மாநில விருதுகள்** :  
1. 2016 - கர்நாடக அரசின் கன்னடம் மற்றும் கலாச்சாரத் துறையால் வழங்கப்பட்ட சாந்தா சிசுநாள ஷரீஃப் விருது .
1. 1991 - கருநாடக அரசால் கருநாடக ராஜ்யோத்சவ விருது .
1. 1990 - கருநாடக சங்கீத நிருத்ய அகாதமியின் கருநாடக கலாஸ்ரீ விருது.  
**பிற விருதுகள்** :  
1. 2017 - அலுவாவின் நுதுசிறீ விருது
1. 2014 - அரிமா சங்கத்தின் தொழில்சார் சிறப்பு விருது
1. 2012 - பால சமாஜத்தின் ஆண்டின் சிறந்த கலைஞர் விருது
1. கே. எஸ். நரசிம்மசுவாமி பிரதிஷ்டனா விருது
1. டி. சுப்பராமையா அறக்கட்டளையின் சுகம சங்கீதத்தில் சிறந்த சாதனை
1. 2010 - ஹனகல் அறக்கட்டளையின் கிருஷ்ண ஹனகல் விருது **
# சுகம சங்கீதம்

**சுகம சங்கீதம்** (Sugama Sangeetha) பலவிதமான பாவகீதங்களில் ஒரு இந்திய இசை வகையாகும். இந்த வகை கருநாடகம் மற்றும் மகாராட்டிராவில் மிகவும் பிரபலமானது. இது பிற மொழிகளில் வெவ்வேறு பெயர்களால் அழைக்கப்படலாம். கன்னட பாவகீதம் கன்னட கவிதைகளுக்கு அமைக்கப்படும் இசையாகும். இது 20 ஆம் நூற்றாண்டின் நடுப்பகுதியில் பி.கலிங்க ராவின் பணியால் அங்கீகாரம் பெற்றது. நவீன கன்னட கவிஞர்கள் குவெம்பு, த. ரா. பேந்திரே, கோபாலகிருஷ்ண அடிகா, கே. எஸ். நரசிம்மசுவாமி, ஜி. எஸ். சிவருத்ரப்பா, கே. எஸ். நிசார் அகமது, ராஜு அனந்தசாமி ஆகியோரின் பாடல்களுக்கு இவ்வகையான இசையமைக்கப்பட்டுள்ளன. மைசூர் அனந்தசுவாமி மற்றும் சி. அஸ்வத் ஆகியோர் 1960கள் மற்றும் 1970களில் இந்த வடிவத்தை மேலும் மேம்படுத்தினர்.
# சுகம சங்கீதம்

## தோற்றமும் வளர்ச்சியும்

பாவகீதம் எப்போது தொடங்கியது என்பது தெளிவாகத் தெரியவில்லை. ஆனாலும் 1920கள் மற்றும் 30களில் கவிதை இசைக்கு பல முயற்சிகள் மேற்கொள்ளப்பட்டன. 1950களில் இது மிகவும் வரையறுக்கப்பட்ட வடிவத்தையும் மிகவும் திறமையான இசைக்கலைஞரையும் பெறத் தொடங்கியது
# சுகம சங்கீதம்

## தோற்றமும் வளர்ச்சியும்

### பி.கலிங்க ராவ்

பி.கலிங்க ராவ் என்பவர் இந்த கலை வடிவத்தை பரப்புவதில் முக்கியப் பங்கு வகித்தார். பல பிரபலமான கன்னட இலக்கியக் கவிஞர்களின் கவிதைகளுக்கு இவர் இசையமைத்தார். மேலும் அனைத்திந்திய வானொலிகளிலும் பொதுக் கூட்டங்களிலும் நிகழ்ச்சிகளை வழங்கினார். *உதயவகலி நம்மா செல்லுவ கன்னட நாடு*, *யாரூ ஹிட்டாவாரு நினகே*, *அனாததிம் திகந்தாதிம்*, *பாரய்யா பெலடிங்கேலே*, *பிரம்மா நிங்கே ஜோடிஸ்தீனி* போன்றவற்றை இவர் வழங்கியதன் மூலம் இந்த கலை வடிவம் பிரபலமடையத் தொடங்கியது. இவர் சுகம சங்கீதத்தின் இந்த வடிவத்தின் அடித்தளமாகக் கருதப்பட்டார்.
# சுகம சங்கீதம்

## தோற்றமும் வளர்ச்சியும்

### மைசூர் அனந்தசுவாமி

இந்த துறையில் அடுத்த முக்கிய ஆளுமையாக மைசூர் அனந்தசுவாமி இருந்தார். அதுவரை, நிறைய இசையமைப்புகள் இருந்தபோதிலும், அவை இசைக் கண்ணோட்டத்தில் பாரம்பரிய இசையின் துணைக்குழுவாக அதிகமாகவோ அல்லது குறைவாகவோ இருந்தன. இவர் இவ்வகையிலிருந்து வேறு விதமாக யோசித்தார். இவர் பாரம்பரிய இசையின் தடையைத் தாண்டியது மட்டுமல்லாமல், அதன் சொந்த நுணுக்கங்களை பாவகீதத்தில் சேர்ப்பதில் கருவியாக இருந்தார். அந்த சமயத்தில் கருவியும் வெவ்வேறு வடிவத்தை எடுத்ததால், இவர் இசைக்கோர்வையில் பல மாற்றங்களை அறிமுகப்படுத்தினார். அந்த சமயத்தில் பாவகீதமே மிகவும் பிரபலமாக இருந்தது. வணிகர்கள் அதை இசைத்தட்டு வடிவத்தில் வெளியிடத் தொடங்கினர். 'நித்யோத்ஸவா' என்ற முதல் பாவகீத இசைத் தொகுப்பு வெளியானது. இவர் இசையமைத்த பிரபலமான இசைத் தொகுப்புகள் நிறைய வெளிவர ஆரம்பித்தன. 'நித்யோத்ஸவா', 'பாவ சங்கமா', 'மிஞ்சு', 'ரத்னான பாடகலு' போன்ற சிலவற்றைக் குறிப்பிடலாம்.
# சுகம சங்கீதம்

## தோற்றமும் வளர்ச்சியும்

### சி. அஸ்வத்

1970களில் திறமையான மற்றும் சிறந்த தொலைநோக்குடைய சி. அஸ்வத் என்பவர் இதில் பங்கு கொண்டிருந்தார். இசைக்கும், சொல்லுக்கும் முக்கியத்துவம் கொடுத்து ஒரு பாடலை வழங்குவதற்கான இவரது முறை தனித்துவமானது. இவர் கலையில் பல மாற்றங்களையும் கொண்டு வந்தார். நாடக கூறுகள், மெய்நிகர் படமாக்கல் மற்றும் பிற கண்டுபிடிப்புகளை இவரது பாடல்களில் ஏராளமாகக் காணலாம். சிசுநாள ஷரீஃப்பின் கவிதைகளை கருநாடகா முழுவதும் பிரபலமாக்குவதில் இவர் முக்கியப் பங்கு வகித்தார். இவரது பிரபலமான இசைத் தொகுப்புகளில் 'மைசூரு மல்லிகே', 'சிசுநாள ஷரீஃப் சஹேபரா கீதேகலு', 'சைத்ரா', 'கன்னடவே சத்யா' போன்றவை இருந்தன. பாவகீத பாடல்களைப் பாடியதோடு அவை சாமானியர்களைச் சென்றடைவதை உறுதிசெய்த பெருமையும் இவருக்கு கிடைத்தது.  
பி.கலிங்க ராவ், மைசூர் அனந்தசாமி மற்றும் சி.அஸ்வத் ஆகியோர் சுகம சங்கீதத்தின் மும்மூர்த்திகளாக கருதப்படுகிறார்கள். 70களின் நடுப்பகுதி முதல் 90களின் நடுப்பகுதி வரை பொற்காலமாககருதப்படுகிறது .
# சுகம சங்கீதம்

## குறிப்பிடத்தக்க பங்களிப்பாளர்கள்

1960 மற்றும் 70களில் பல வளர்ந்து வரும் இசைக்கலைஞர்கள் இந்த துறைக்கு பங்களித்தனர். எச். ஆர். லீலாவதி, பத்மசரன், தெற்கு கர்நாடகாவிலிருந்து எச். கே. நாராயணா, வட கருநாடகாவிலிருந்து பாலப்பா ஹுக்கேரி போன்றவர்கள் கருநாடகா முழுவதும் இக்கலையை பிரபலப்படுத்துவதில் குறிப்பிடத்தக்க பங்கைக் கொண்டிருந்தனர். அவர்கள் தங்களின் சொந்த பாடல்களின் மூலம் களத்திற்கு பங்களித்தனர். மேலும், பல இசைக்கலைஞர்கள் சுகம சங்கீதத்தை தங்கள் இசை அல்லது பாடல்கள் மூலம் பிரபலப்படுத்துவதில் வெற்றி பெற்றனர்,
# சுகம சங்கீதம்

## குறிப்பிடத்தக்க பங்களிப்பாளர்கள்

### இசையமைப்பாளர்கள்

பி. கலிங்க ராவ், மைசூர் அனந்தசுவாமி, சி. அஸ்வத், எச். கே. நாராயணா, பத்மசரன், எச். ஆர். லீலாவதி, பாலப்பா ஹுக்கேரி, ராஜு அனந்தசாமி, என். எஸ். பிரசாத், பி. கே. சந்திரசேகர், பி. வி. ஸ்ரீனிவாஸ், சுனிதா அனந்தசுவாமி, ஜெயசிறீ ஆனந்த், பிரவீன் டி. ராவ், பிரவீன் கோட்கிந்தி, எம். டி. பல்லவி, அர்ச்சனா உடுப்பா, சிதம்பர கலாமஞ்சி, மகேஷ் மகாதேவ், உபாசனா மோகன், வசந்த கனகாபூர், கார்த்திக்ரே ராகண்ணா, மஞ்சுளா குருராஜ், சியாமளா ஜாகிர்தார் போன்ற இசையமைப்பாளர்கள் குறிப்பிடத்தக்கவர்களாக இருந்தனர்.
# சுகம சங்கீதம்

## குறிப்பிடத்தக்க பங்களிப்பாளர்கள்

### பாடகர்கள்

பி.கலிங்க ராவ், மைசூர் அனந்தசுவாமி, சி.அஸ்வத், பாலப்பா ஹுக்கேரி, பீம்சென் ஜோஷி, சுலோச்சனா , இரத்னமாலா பிரகாஷ், மஞ்சுளா குருராஜ், எம். கே. ஜெயஸ்ரீ, எச். கே. நாராயணா, சிமோகா சுப்பண்ணா, சியாமளா ஜாகிர்தார், பி. கே. சுமித்ரா, கஸ்தூரி சங்கர், ராஜு அனந்தசுவாமி, பி. ஆர். சாயா, சுனிதா அனந்தசுவாமி, யஷ்வன்ந் ஹலிபந்தி, நாகரா ஸ்ரீனிவாச உடுப்பா, சங்கீதா கட்டி, எம். டி. பல்லவி , அர்ச்சனா உடுப்பா, புத்தூர் நரசிம்ம நாயக், ராஜ்குமார், எஸ். ஜானகி, எஸ். பி. பாலசுப்பிரமணியம், அனிதா அனந்தசுவாமி, மகேஷ் மகாதேவ், மாலதி சர்மா, அமீர்பாய் கர்நாடகி போன்ற பாடகர்கள் இக்கலையை தங்கள் பாடல்கள் மூலம் வளர்த்தனர்.
# சுகம சங்கீதம்

## எதிர்காலம்

இத்துறையில் அனந்தசுவாமி மற்றும் அஸ்வத் போன்றவர்களுக்குப் பிறகு குறிப்பிடத்தக்க மற்றும் அர்ப்பணிப்புள்ள பங்களிப்பாளர்கள் மிகக் குறைவு. 'கன்னடவே சத்யா' நிகழ்வு போன்ற சில விதிவிலக்குகள் இருந்தபோதிலும், சுகம சங்கீதத்துக்கு பரந்த பார்வையாளர்களைப் பெற முடியவில்லை. இன்றும், கலிங்க ராவ், மைசூர் அனந்தசுவாமி மற்றும் சி.அஸ்வத் ஆகியோரின் இசையமைப்புகள் இல்லாத ஒரு முழுமையான சுகம சங்கீதா இசை நிகழ்ச்சி நடைபெறுவதில்லை .  
கருநாடகாவின் சுகம சங்கீத பரிஷத்தின் 11 வது ஆண்டு சுகம சங்கீத மாநாடான "கீதோத்சவம்-2014" பிப்ரவரி 7–9 அன்று பெங்களூரின், பசவனகுடி தேசியக் கல்லூரி மைதானத்தில் நடந்தது.
# இராமன் சுகுமார்

**இராமன் சுகுமார்** (*Raman Sukumar*) என்பார் இந்தியச் சூழலியல் நிபுணர் ஆவார். இவர் ஆசிய யானை மற்றும் வனவிலங்கு-மனித மோதலின் சூழலியல் தொடர்பான பணிகளால் மிகவும் பிரபலமானவர். காலநிலை மாற்றம் மற்றும் வெப்பமண்டல வனசூழலியல் குறித்தும் இவர் பணியாற்றுகிறார். சுகுமார் 1955இல் இந்தியாவில் பிறந்தார். 1986ஆம் ஆண்டில், நீலகிரி உயிர்க்கோள வனச்சரகம் தோற்றுவிக்க உதவினார். இது இந்தியாவில் முதன் முதலில் தோற்றுவிக்கப்பட்டதாகும். 1997ஆம் ஆண்டில், ஆசிய யானை ஆராய்ச்சி மற்றும் பாதுகாப்பு மையத்தை உள்ளடக்கிய ஒரு பொது தொண்டு அறக்கட்டளையான ஆசிய இயற்கை பாதுகாப்பு அறக்கட்டளையை இவர் தோற்றுவித்தார். இந்த அமைப்பின் மூலம் இந்தியா மற்றும் பிற ஆசிய நாடுகளில் யானைகள் மற்றும் அவற்றின் வாழ்விடங்கள் குறித்துப் பல கள ஆய்வுகள் மேற்கொள்ளப்பட்டுள்ளன. இவரது சுற்றுச்சூழல் சேவைக்காக 2006ஆம் ஆண்டில், ஜப்பானின் சர்வதேச காஸ்மோஸ் பரிசு இவருக்கு வழங்கப்பட்டது. இந்த விருதைப் பெற்ற முதல் இந்தியர் இவராவார். 2007ஆம் ஆண்டில் அமைதிக்கான நோபல் பரிசைப் பகிர்ந்து கொண்ட காலநிலை மாற்றம் தொடர்பான சர்வதேச அரசு குழுவுக்கு (ஐபிசிசி) பங்களித்ததற்காக இந்தியப் பிரதமரால் பாராட்டப்பட்டார்.  
1977ஆம் ஆண்டில் சென்னைப் பல்கலைக்கழகத்தில் தனது இளங்கலை அறிவியல் பட்டத்தைப் பெற்றார். பின்னர் அதே பல்கலைக்கழகத்தில் தாவரவியலில் முதுநிலை படிப்பினை முடித்து, 1985ஆம் ஆண்டில் இந்திய அறிவியல் நிறுவனத்தில் முனைவர் பட்டம் பெற்றார். 1991இல் பிரின்ஸ்டன் பல்கலைக்கழகத்தில் முழு ஆய்வு நிதியுடன் முனைவர் பட்ட பின் ஆய்வினை மேற்கொண்டார். பின்னர் எட்டு ஆண்டுகளுக்கும் மேலாக (2004–12) இந்திய அறிவியல் நிறுவனத்தில் சுற்றுச்சூழல் அறிவியல் மையத்தில் தலைவராக இருந்தார். இந்த மையத்தில் பேராசிரியராக இந்திய வனபாதுகாப்பில் அடிப்படை அறிவியல் ஆராய்ச்சியைத் தொடர்ந்து வருகிறார். மேலும் சர்வதேச, தேசிய மற்றும் பிராந்திய அரசாங்கக் குழுக்களில் இந்திய வனவிலங்கு விஞ்ஞானிகளைப் பிரதிநிதியாகக் கலந்துகொள்கிறார்.
# இராமன் சுகுமார்

## விருதுகள் மற்றும் கூட்டுறவு

- 1991: அமெரிக்காவின் சிகாகோ விலங்கியல் சங்கத்தின் தலைவர் விருது
- 1997: தங்கப் பேழை விருது (நெதர்லாந்து)
- 2000: இந்திய அறிவியல் கழகத்தின் உறுப்பினர்
- 2003: சர்வதேச இயற்கை பாதுகாப்பு, பிரிட்டன் விட்லி தங்க விருது
- 2004: பாதுகாப்பு அறிவியலுக்கான டி.என்.கோஷூ நினைவு விருது, இந்தியாவின் சுற்றுச்சூழல் மற்றும் சுற்றுச்சூழல் ஆராய்ச்சிக்கான அசோகா அறக்கட்டளை
- 2005: இந்தியத் தேசிய அறிவியல் கழகத்தின் உறுப்பினர்
- 2006: சர்வதேச காஸ்மோஸ் பரிசு, ஜப்பான்
- 2006: இந்தியப் புவியியல் சங்கம், உறுப்பினர்
- 2013: உலக அறிவியல் கழகம், இத்தாலி
# இராமன் சுகுமார்

## படைப்புகள்

- *ஆசிய யானை: சூழலியல் மற்றும் மேலாண்மை* (1989, கேம்பிரிட்ஜ் பல்கலைக்கழக அச்சகம்)
- *யானை நாட்கள் மற்றும் இரவுகள்: இந்திய யானையுடன் பத்து ஆண்டுகள்* (1994, ஆக்ஸ்போர்டு பல்கலைக்கழக அச்சகம்)
- *தி லிவிங் யானைகள்: பரிணாம சூழலியல், நடத்தை மற்றும் பாதுகாப்பு* (2003, ஆக்ஸ்போர்டு பல்கலைக்கழக அச்சகம்)
- *ஆசியாவின் யானைகளின் கதை* (2011, மார்க் வெளியீட்டாளர்)
# மாதவி (2009 திரைப்படம்)

**மாதவி** (*Madhavi*) என்பது 2009 ஆம் ஆண்டு வெளியான இந்திய தமிழ் காதல் பரபரப்புத் திரைப்படம் ஆகும். முருகாஸ் இயக்கிய. இப்படத்தில் சஜித் ராஜ், புதுமுகம் மோகனா, ராம்ஜி ஆகியோர் முக்கிய வேடங்களில் நடித்துள்ளனர். நிழல்கள் ரவி, ரேகா, வடிவுக்கரசி, மாறன், கவிதா ஆகியோர் துணை வேடங்களில் நடித்துள்ளனர். எஸ். முருகன் தயாரித்த இப்படத்திற்கு, ராஜேஷ் ராமலிங்கம் இசை அமைத்துள்ளார். படமானது 25 செப்டம்பர் 2009 அன்று வெளியானது. இந்த படம் தெலுங்கில் *துரோகம்* என்ற பெயரில் மொழிமாற்றம் செய்யப்பட்டது.
# மாதவி (2009 திரைப்படம்)

## நடிகர்கள்

- சஜித் ராஜ் நந்தாவாக
- மோகனா மாதவியாக
- ராம்ஜி மகேஷ்
- நிழல்கள் ரவி மகேசின் தந்தை நந்தனாக
- ரேகா மகேசின் தாயாக
- வடிவுக்கரசி பாலியல் பெண் தரகராக
- மாறன் மணியாக
- கவிதா சாவித்திரியாக
- லக்சாவாக
- மலேசியா லாவண்யா மதுமிதாவாக
- சிறீதர் மாதவியின் தந்தையாக
- சுந்தரி கமலாவாக
- நெல்லை சிவா இருசக்கர வாகனத்தில் செல்பவராக
- கோவை செந்தில் கிராமத்து மருத்துவராக
- சிவநாராயணமூர்த்தி திருமணத் தரகராக
- கோவை தேசிங்கு ரௌடியாக
- வெங்கல்ராவ்
- தேனி முருகன்
- முத்துராஜ் நந்தாவின் நண்பராக
# மாதவி (2009 திரைப்படம்)

## தயாரிப்பு

முருகாஸ் இயக்குநர் பி. வாசுவிடம் இணை இயக்குநராக பணியாற்றியவர். ஜிமாஸ் கிரியேஷன் என்ற பதாகையின் கீழ் தயாரிக்கபட்ட படமான மாதவி வழியாக இயக்குநராக அறிமுகமானார். இவர் பி. வாசுடன் இணைந்து *மன்னன்* (1992), *சந்திரமுகி* (2005) போன்ற படங்களில் பணியாற்றினார். மாதவி படத்தில் கதாநாயகனாக நடிக்க சஜித் ராஜ் தேர்வு செய்யப்பட்டார், புதுமுகம் மோகனா கதாநாயகியாக நடித்தார். ஒரு பெண் தன் காதலனுடன் ஓடிப்போன ஒரு காதல் கதையை அவர் இப்படத்தில் கையாண்டதாக இயக்குநர் கூறினார். அதன் பிறகு என்ன நடக்கிறது என்பது மீதமுள்ள கதைப் பகுதியாகும். இந்த கதையின் முக்கிய அம்சமாக ஏமாற்றுவது உள்ளது. படத்தில் இடம்பெற்ற ஒரு பாடல் மலேசியாவில் படமாக்கப்பட்டது.
# மாதவி (2009 திரைப்படம்)

## இசை

திரைப்பட பின்னணி இசை, பாடல் இசை ஆகியவற்றை இசையமைப்பாளர் ராஜேஷ் ராமலிங்கம் அமைத்தார். இப்படத்தின் இசைப் பதிவில் கபிலன், முருகாஸ் ஆகியோர் எழுதிய ஐந்து பாடல்கள் உள்ளன.
# சாட்விக் குறியீடு

**சாட்விக் குறியீடு** (*Chadwick sign*) என்பது இரத்த நாளங்களில் இரத்த ஓட்டம் அதிகரிப்பதால் பெண்களின் கருப்பை வாய், பிறப்புறுப்பு, பிறப்புறுப்பு இதழ்கள் ஆகியவற்றில் தோன்றும் நீல நிற மாற்றம் ஆகும். பெண்கள் கருத்தரித்த 6 முதல் 8 வாரங்களுக்கு முன்பிருந்தே இம்மாற்றத்தைக் காண முடியும். இத்தகைய நிறமாற்றம் தோன்றினால் அந்நிலையை கர்ப்பத்தின் ஆரம்ப அறிகுறி எனக்கருதலாம்.  
இந்த வண்ண மாற்றங்கள் 1796 முதல் 1872ஆம் ஆண்டு வரையிலான காலத்தில் வாழ்ந்த பிரெஞ்சு மருத்துவர் எட்டியென் யோசப் யாக்குமின் என்பவரால் 1836 ஆம் ஆண்டில் கண்டுபிடிக்கப்பட்டன. அமெரிக்கப் பெண் நோயியல் மருத்துவ வல்லுநர் யேம்சு ரீடு சாட்விக் நினைவாக இந்நிலைக்கு சாட்விக் குறியீடு எனப்பெயர் சூட்டப்பட்டது. ஏனெனில் 1886 ஆம் ஆண்டில் அமெரிக்க மகளிர் மருத்துவ சங்கத்தின் முன்பாக இவர் நிறமாற்றம் தொடர்பான தனது ஆராய்ச்சிக் கட்டுரையை வாசித்து அனைவரது கவனத்தையும் ஈர்த்தார் மற்றும் அடுத்த ஆண்டிலேயே அதை வெளியிடவும் செய்தார். இக்கட்டுரையில் இத்தகைய நிறமாற்றம் தொடர்பான தகவல்களை முதன்முதலில் கண்டுபிடித்தவர் யாக்குமின் என்று இவர் பதிவும் செய்துள்ளார்.
# குஜராத் உள்ளாட்சித் தேர்தல் 2021

குஜராத் மாநில உள்ளாட்சி தேர்தலில் பாரதிய ஜனதா கட்சி, இந்திய தேசிய காங்கிரசு மற்றும் ஆம் ஆத்மி கட்சிகளுக்கிடையே மும்முனை போட்ட நிலவுகிறது. மாநிலத்தில் உள்ள 81 நகராட்சிகள், 231 தாலுகா பஞ்சாயத்து மற்றும் 31 மாவட்ட ஊராட்சிகளுக்கு 28 பிப்ரவரி 2021-இல் தேர்தல் நடைபெற்றது. முன்னதாக அகமதாபாத், ராஜ்கோட், சூரத், வதோதரா, பவநகர் மற்றும் ஜாம்நகர் ஆகிய 6 மாநகராட்சிகளுக்கு 21 பிப்ரவரி 2021 அன்று தேர்தல் நடைபெற்றது. மாவட்ட பஞ்சாயத்து தேர்தலில் 66.67% வாக்குகளும், தாலுகா பஞ்சாயத்து தேர்தலில் 66.86% வாக்குகளும், நகராட்சி தேர்தலில் 59.05% வாக்குகளும் பதிவானது.
# குஜராத் உள்ளாட்சித் தேர்தல் 2021

## வெற்றி விவரம்

அகமதாபாத், ராஜ்கோட், சூரத், வதோதரா, பவநகர் மற்றும் ஜாம்நகர் ஆகிய 6 மாநகராட்சிகளுக்கான வாக்கு எண்ணிக்கையில், 6 மாநகராட்சிகளிலும் பெரும்பான்மையாக வார்டு உறுப்பினர் தொகுதிகளை கைப்பற்றி பாரதிய ஜனதா கட்சி வென்றது.  
81 நகராட்சிகள், 231 தாலுகா பஞ்சாயத்துகள் மற்றும் 31 மாவட்ட ஊராட்சிகளுக்கான வாக்கு எண்ணிக்கை 2 மார்ச் 2021 அன்று நடைபெற்றது.  
பாரதிய ஜனதா கட்சி மொத்தமுள்ள 31 மாவட்ட ஊராட்சிகளிலும் வென்றுள்ளது. 81 நகராட்சிகளில் பாரதிய ஜனதா கட்சி 74 நகராட்சிகளையும், இந்திய தேசிய காங்கிரசு கட்சி 7 நகராட்சிகளையும் கைப்பற்றியுள்ளது. 231 தாலுகா பஞ்சாயத்துகளில் 196-இல் பாரதிய ஜனதா கட்சியும், 35இல் காங்கிரசு கட்சியும் வெற்றி பெற்றுள்ளது.
# சாது கோகிலா

ஒரு இசையமைப்பாளராக, சிறந்த இசை இயக்குனருக்கான கர்நாடக மாநில திரைப்பட விருதை *ராக்சஷா* (2005), *இந்தி நின்னா பிரீத்தியா* (2008) ஆகிய படங்களுக்காக இரண்டு முறை வென்றார். ஒரு நடிகராக, தென்னிந்திய சர்வதேச திரைப்பட விருதுகளில் சிறந்த நகைச்சுவை நடிகர் என்ற பிரிவில் பல பரிந்துரைகள் மற்றும் விருதுகளைப் பெற்றுள்ளார்.
# சாது கோகிலா

## ஆரம்பகால வாழ்க்கையும், தொழிலும்

இவர், சகாயா சீலனாக மார்ச் 24, 1966 அன்று மைசூர் மாநிலத்தில் (இப்போது கர்நாடகா) பெங்களூரில் நடேஷ் மற்றும் மங்களா ஆகியோருக்கு ஒரு கிறிஸ்தவக் குடும்பத்தில் பிறந்தார்.
# பி. கே. சுமித்ரா

**பிலாலுகொப்பா கிருஷ்ணய்ய சுமித்ரா** (Bilalukoppa Krishnayya Sumitra) **பி. கே. சுமித்ரா** என்று பிரபலமாக அறியப்படும் இவர் கன்னடத் திரைப்படத்துறையில் பணியாற்றியதற்காக அறியப்பட்ட ஒரு இந்திய பாடகியாவார். இவர் பல பக்தி பாடல்களும் நாட்டுப்புற பாடல்களும் பாடி பிரபலமானவர்.
# பி. கே. சுமித்ரா

## சொந்த வாழ்க்கை

இந்தியாவின் கர்நாடகாவின் சிக்மகளூரு மாவட்டத்தின் ஹொறநாடு அருகே பிலாலுகொப்பா என்ற ஊரில் கங்கம்மா மற்றும் கிருஷ்ணய்யா ஆகியோருக்கு சுமித்ரா பிறந்தார். குடும்பம் பின்னர் சிவமோகாவுக்குச் சென்றது. அங்கு இவர், நடிகை பண்டரிபாயின் சகோதரரான எம். பிரபாகர் என்பவரிடம் கருநாடக இசையில் பயிற்சி பெற்றார்.  
இவர், எம். எல்.சுதாகர் என்பவரை மணந்தார். இவரது மகள் சௌமியா ராவும் ஒரு பின்னணி பாடகராவார். இவரது மகன் சுனில் ராவ் கன்னடத் திரைத்துறையில் நடிகராக இருக்கிறார்.
# பி. கே. சுமித்ரா

## தொழில்

சுமித்ராவை இசையமைப்பாளர் ஜி. கே. வெங்கடேசு *காவலரேடு குலவண்டு* (1964) என்ற தனது படத்தில் பாடச் செய்தார். இவர், 40 ஆண்டுகளுக்கும் மேலாக தனது வாழ்க்கையில், ஜி. கே. வெங்கடேசு, ஆர்.சுதர்சனம், விஜய பாஸ்கர், எம். ரங்க ராவ், ராஜன்-நாகேந்திரா, அனூப் சீலின் போன்ற புதிய தலைமுறை இசைக்கலைஞர்கள் உட்பட கிட்டத்தட்ட அனைத்து இசையமைப்பாளர்களுடனும் பணியாற்றியுள்ளார். மேலும், இசை பட்டறைகளில் பங்கேற்பதிலும், மாநிலம் முழுவதும் உள்ள மாணவர்களுக்கு பயிற்சி அளிப்பதிலும் இவர் தீவிரமாக உள்ளார்.
# பி. கே. சுமித்ரா

## குறிப்பிடத்தக்க பாடல்கள்

குறிப்பிடத்தக்க பாடல்களும் அவை இடம் பெற்ற படமும் கீழே கொடுக்கப்பட்டுள்ளன.
- நின்னோளுமே ஏமாகிரலி தந்தே - தந்தே மக்களு
- அ ஆ இ ஈ கன்னடா - கருளின கரெ
- கரெய கேளி பந்தே - அனுராதா
- மதுர மதுரவே மஞ்சுலகனா - சதி சுகன்யா
- சம்பிகே மரதா - உபாசனெ
- ஓடி பா ஓடோடி பா - சக்ரதீர்த்தா
- மனெயெ பிருந்தாவனா - பிருந்தாவனா
- எத்தேளு மஞ்சுநாதா - எத்தேளு மஞ்சுநாதா
# அமேசான் பிரைம் வீடியோ

**அமேசான் பிரைம் வீடியோ** அல்லது சுருக்கமாக பிரைம் வீடியோ என்பது அமேசான் என்கிற அமெரிக்க நிறுவனத்தின் சந்தா அடிப்படையிலான ஊடக ஓடை மற்றும் வாடகை வசதி கொண்ட மேலதிக ஊடக சேவை<nowiki/>யாகும். இது அமேசான் நிறுவனத்தின் பிரைம் சந்தா திட்டத்தின்கீழ் வருகிறது.
# அமேசான் பிரைம் வீடியோ

## கூறுகள்

### தரம்

திறன்பேசியைப் பொருத்து அமேசான் பிரைம் வீடியோவில் 4கே தரம் வரை காணொலிகளைக் காண முடியும். டால்பி டிஜிட்டல் 5.1 திரையரங்கு சூழொலியையும் அமேசான் ஆதரிக்கிறது.  
எனினும், அமேசானில் உள்ள அனைத்து காணொலிகளையும் மேற்சொன்ன தரங்களில் காணல் கேட்டல், காணொலி வெளியான ஆண்டு, திறன்பேசியின் திறம், பயன்படுத்தப்படும் இயங்குதளம் உள்ளிட்ட பல்வேறு காரணிகளைப் பொருத்தே அமையும்.  
சான்றாக, கொரோனா தொற்று காலக்கட்டத்தில், உலகளாவிய தரவு பயன்பாடு மிகும் என்பதைக் கருத்தில் கொண்டு, அமேசான் காணொலிகள் தரவு பரிமாற்ற நெரிசலைத் தவிர்க்க வேண்டி தரம் குறைக்கப்பட்டன.
# அமேசான் பிரைம் வீடியோ

## கூறுகள்

### தளம்

சீனா, கியூபா, ஈரான், வட கொரியா, சிரியா தவிர உலகம் முழுவதும் அமேசான் பிரைம் வீடியோவை காணமுடியும். ஊடக ஓடையின் மூலம் வலைத்தளங்கள் வழியாகவும் கைபேசி செயலி வழியாகவும் கணினி மென்பொருள் வழியாகவும் அமேசான் பிரைம் வீடியோவைக் காண முடிகிறது. ஆண்ட்ராய்டு மற்றும் ஆப்பிள் தொலைக்காட்சிகளில் கூட குரோம்காஸ்ட் உதவியுடன் பிரைம் வீடியோவைக் காண முடியும்.
# பேரறிஞர் அண்ணா விருது

**பேரறிஞர் அண்ணா விருது** என்பது தமிழ்நாடு அரசின் தமிழ் வளர்ச்சித் துறையின் மூலம் ஆண்டுதோறும் அளிக்கப்படும் விருதுகளில் ஒன்றாகும். 2006 ஆம் ஆண்டு முதல் இந்த விருது வழங்கப்படுகிறது. தமிழ் சமுதாயம் முன்னேற்றம் காண அயராது பாடுபடும் ஒருவருக்கு இந்த விருது அளிக்கப்படுகிறது. இந்த விருதுக்கு ஒரு இலட்சம் ரூபாய் பரிசுத் தொகையும், எட்டு கிராம் அளவிலான தங்கப்பதக்கமும், தகுதிச்சான்றும் அளித்துச் சிறப்பிக்கப்படுகின்றனர்.
# பேரறிஞர் அண்ணா விருது

## விருது பெற்றவர்கள் பட்டியல்

| வரிசை எண் | விருது பெற்றவர் பெயர் | விருது வழங்கப்பட்ட ஆண்டு |  |
| --- | --- | --- | --- |
| 1 | ஆர். எம். வீரப்பன் | 2006 |  |
| 2 | சாரதா நம்பிஆரூரன் | 2007 |  |
| 3 | அ. மறைமலையான் | 2008 |  |
| 4 | ஔவை நடராசன் | 2009 |  |
| 5 | து. ரவிக்குமார் | 2010 |  |
| 6 | இரா. செழியன் | 2011 |  |
| 7 | கே. ஆர். பி. மணிமொழியன் | 2012 |  |
| 8 | பண்ருட்டி ச. இராமச்சந்திரன் | 2013 |  |
| 9 | பேராசிரியர் கஸ்தூரி ராஜா | 2014 |  |
| 10 | முனைவர் பர்வத ரெஜினாி | 2015 |  |
| 11 | கவிஞர் கூரம் மு. துரை | 2016 |  |
| 12 | அ. சுப்ரமணியன் | 2017 |  |
| 13 | பேராசிரியர் மு. அய்க்கண் | 2018 |  |
| 14 | கே. சமரசம் | 2019 | } |
# பேரறிஞர் அண்ணா விருது

## ஆதாரம்

- தமிழ் வளர்ச்சித் துறை வலைத்தளம்
# மில்டன் ஒபாடே

**அப்போல்லோ மில்டன் ஒபாடே** (**Apollo Milton Obote **) (28 டிசம்பர் 1925 – 10 அக்டோபர் 2005) ஐக்கிய இராச்சியத்தின் கீழிருந்த உகாண்டா நாட்டிற்கு விடுதலைப் போராட்டங்கள் மூலம் 1962-இல் விடுதலைப் பெற்றுத் தந்தவர் ஆவார். இவர் உகாண்டாவின் பிரதம அமைச்சராக 1962 முதல் 1966 வரை பணியாற்றியவர். பின் 19666 முதல் 1971 முடிய உகாண்டா அதிபராக பதவியில் இருந்தவர். 1971-இல் இராணுவ அதிகாரி இடி அமீன் இராணுவப் புரட்சி மூலம் உகாண்டாவின் அதிபர் பதவியைக் கைப்பற்றினார். 1979-இல் இடி அமீனை நாட்டை விட்டு துரத்திய பிறகு 1980-இல் மில்டன் ஒபாடே மீண்டும் உகாண்டாவின் அதிபராக தேர்ந்தெடுக்கப்பட்டார். இவரது இரண்டாவது அதிபர் ஆட்சியின் போது நீண்டகாலமாக நடைபெற்ற கொடூரமான இராணுவ நடவடிக்கைகளால் இலட்சக்கணக்கான மக்கள் இனப்படுகொலை செய்யப்பட்டனர். இதனால் ஏற்பட்ட இராணுவப்புரட்சியால் இவர் நாடு கடத்தப்பட்டு இறந்தார்.
# மில்டன் ஒபாடே

## உகாண்டா புதர் போர்

1983-இல் ஒபாடே அரசுக்கு எதிரான கொரில்லாப் போராளிகள் மீது இராணுவ நடவடிக்கை எடுக்கப்பட்டது. இந்த இராணுவ நடவடிக்கையில் வடக்கு உகாண்டாவில் 1 இலட்சம் முதல் 5 இலட்சம் வரையான மக்கள் இனப்படுகொலை செய்யப்பட்டனர். இதை அடுத்து உகாண்டாவில் ஏற்பட்ட இராணுவப் புரட்சி மூலம் மில்டன் ஒபாடேவை 27 சூலை 1985 அன்று உகாண்டாவிலிருந்து நாடு கடத்தப்பட்டார்.
# மில்டன் ஒபாடே

## இறப்பு

நாடு கடத்தப்பட்ட ஒபாடே கென்யா மற்றும் ஜாம்பியா நாட்டில் சில ஆண்டுகள் அடைக்கலமாக இருந்தார். இறுதியாக மில்டன் ஒபாடே ஜோகானஸ்பேர்க், தென்னாபிரிக்கா நாட்டின் ஜோகானஸ்பேர்க் நகர மருத்துவமனையில் 10 அக்டோபர் 2005 அன்று காலமானார்.
# வேடப்பன்

**வேடப்பன்** (*Vedappan*) என்பது 2009 ஆம் ஆண்டு வெளியான தமிழ் நாடகத் திரைப்படம் ஆகும். ஆனைவாரி ஏ. ஸ்ரீதர் இயக்கிய இப்படத்தில் ஹேமந்த்குமார், புதுமுகம் அப்சரா மற்றும் புதுமுகம் நிகிதா ஆகியோர் முக்கிய வேடங்களில் நடித்துள்ளனர், வெண்ணிற ஆடை மூர்த்தி, பாலு ஆனந்த், மகாநதி சங்கர், கிரேன் மனோகர், சபிதா ஆனந்த் ஆகியோர் துணை வேடங்களில் நடித்துள்ளனர். இந்த படத்திற்கு நேசன் இசை அமைத்துள்ளார். படமானது 9 அக்டோபர் 2009 அன்று வெளியானது.
# வேடப்பன்

## கதைச் சுருக்கம்

கிராமத்தில் வாழும் வேடப்பன் ஒரு திரைப்பட நடிகை மீது பெரும் அபிமானம் கொண்டவன். ஒரு சமயம் அந்த நடிகை குறித்து ஊரில் உள்ள ஒருவர் தவறாக பேசியதால் அவரைக் கொல்லத் துணிகின்றான். இதனால் ஊர் பஞ்சாயத்தால் அவன் தண்டிக்கப்படுகின்றான். இதன்பிறகு தன் அபிமான நடிகையையே கொல்ல அவளைத் தேடி வருகிறான். அவளை சந்திக்கிறான் பின்னர் என்ன நடந்தது என்பதே கதையின் பிறபகுதியாகும்.
# வேடப்பன்

## நடிகர்கள்

- ஹேமந்த் குமார் வேனப்பனாக
- அப்சரா தீபிகாவாக
- நிக்கிதா கனகாவாக
- வெண்ணிற ஆடை மூர்த்தி பண்ணீராக
- பாலு ஆனந்த் வேடப்பனின் தந்தையாக
- மகாநதி சங்கர்
- கிரேன் மனோகர் இயக்குநராக விரும்புபவராக
- சபிதா ஆனந்த் தீபிகாவின் தாயாக
- முத்துக்காளை
- நெல்லை சிவா அண்ணாச்சியாக
- வாசு (நகைச்சுவை நடிகர்)
- சம்பத்
- இராஜ ரிஷி துளசியாக
- யாகேசாக
- சி. எஸ். சுகுமார்
- ஆண்டனி குருஸ்
- ஆண்டணி ராஜ்
- ஆனைவாரி ஏ சிறீதர் விருந்தினர் தோற்றத்தில்
# வேடப்பன்

## தயாரிப்பு

பி. ஆர். கே. மூவிஸ் பதாகையின் கீழ் தயாரிக்கபட்ட வேடப்பன் படம் மூலமாக இயக்குநராக ஆனைவாரி ஏ. ஸ்ரீதர் அறிமுகமானார். *வசூல்* (2008) படத்தில் நடித்த ஹேமந்த்குமார் முதன்மை ஆண் கதாபாத்திரத்தில் நடிக்க தேர்வு செய்யப்பட்டார். பெங்களூரைச் சேர்ந்த புதுமுகம் அருந்ததி (அப்சரா என குறிப்பிடபட்டார்), புதுமுகம் நிகிதா ஆகியோர் முதன்மைப் பாத்திரங்களில் நடிக்க தேர்வு செய்யப்பட்டனர். மகாநதி சங்கர், வெண்ணிற ஆடை மூர்த்தி, பாலு ஆனந்த் ஆகியோர் குறிப்பிடத்தக்க பிற வேடங்களில் நடித்தனர். படத்திற்கு நேசன் இசையமைக்க, டி. மகிபாலன் ஒளிப்பதிவை மேற்கொள்ள, படத்தொகுப்பை எஸ். சதீஷ் மேற்கொண்டார். இப்படம் 30 நாட்களில் படமாக்கப்பட்டது.
# வேடப்பன்

## இசை

இத்திரைப்பட பின்னணி இசை, பாடல் இசை ஆகியவற்றை திரைப்பட இசையமைப்பாளர் நேசன் அமைத்தார். இந்த இசைப்பதிவில் இளைய கம்பன், அண்ணாமலை, சுந்திரன், ஆண்டனி குரூஸ், ஜெயங்கொண்டான் ஆகியோரால் எழுதப்பட்ட ஐந்து பாடல்கள் இருந்தன. இப்படத்தின் இசையானது 29 சூன் 2009 அன்று சென்னையில் வெளியிடப்பட்டது. இசை வெளியீட்டில் நடிகர் பிரசாந்த், சிவசக்தி பாண்டியன், வி. சி. குகநாதன், சுரேஷ் ஜோக்கிம் ஆகியோர் கலந்து கொண்டனர்.
# சௌம்யா ராவ்

**சௌமியா ராவ்** (Sowmya Raoh) கன்னடம், தமிழ், இந்தி, தெலுங்கு ஆகிய மொழிகளில் பாடி வரும் இந்திய பின்னணி பாடகியாவார்.
# சௌம்யா ராவ்

## ஆரம்பகால வாழ்க்கை மற்றும் தொழில்

இந்தியாவின் கருநாடகாவின் பெங்களூரில் மூத்த பாடகர் பி. கே. சுமித்ரா,சுதாகர் ஆகியோருக்கு கன்னடம் பேசும் குடும்பத்தில் இவர் பிறந்தார். இவருக்கு சுனில் ராவ் என்ற சகோதரர் உள்ளார், இவர் கன்னடத் திரைப்படத்துறையில் நடிகராக உள்ளார். இவரது தாயார் கன்னடத்தில் பிரபலமான பின்னணி மற்றும் பக்தி பாடகியாவார். ஒரு குழந்தையாக இருந்தபோது, இவர் தனது தாயுடன் அரங்கங்களுக்கு செல்வதை வழக்கமாகக் கொண்டிருந்தார். பின்னர் மெதுவாக குழந்தைப் பாடகியானார். இவரது தந்தை இந்திய ரிசர்வ் வங்கியில் பணிபுரிந்தார்.  
இவர், தனது ஏழு வயதில் பாட ஆரம்பித்தார். தனது படிப்புக்காக சிலகாலம் பாடுவதை நிறுத்தினார். ஐந்து முதல் ஆறு ஆண்டுகளுக்குப் பிறகு, கர்நாடக இசையைக் கற்றுக்கொள்வதன் மூலம் படிப்படியாக தனது கவனத்தை பாடுவதை நோக்கி திருப்பினார். இருப்பினும், இவர் திரைப்படங்களில் பாடுவதற்கு முன்பு குரல் நடிகராக மாறினார். "நான் குழந்தைகளுக்காக அல்லாமல், கதாநாயகிகளுக்காக பாடுவதற்கு பயிற்சி எடுக்க விரும்பினேன்" என்று இவர் கூறுகிறார்.
# சௌம்யா ராவ்

## இசை வாழ்க்கை

இவர், 1993 இல் தென்னிந்திய படங்களில் பாடகியாக தனது வாழ்க்கையைத் தொடங்கினார், மேலும் ஒன்பது ஆண்டுகளுக்குப் பிறகு பாலிவுட்டில் பாட வாய்ப்பு கிடைத்தது. இசையமைப்பாளர் சந்தீப் சவுதா இந்தியில் நன்றாகப் பாடக்கூடிய ஒரு பாடகரைத் தேடியபோது இவருக்கு அந்த வாய்ப்பு ஏற்பட்டது. *"நின்னே பெல்லாடுதா"* என்ற தனது தெலுங்குத் திரைப்படத்தில் "கிரேக்கவீருடு" *எ*ன்ற பாடலுக்கு இவரைத் தேர்ந்தெடுத்தார். பாடல் ஒரு வெற்றியை அளித்தது. பின்னர், தமிழ் மற்றும் இந்தி பதிப்புகளிலும் இவர் இதே பாடலைப் பதிவு செய்தார்.  
இவர், 2000 ஆம் ஆண்டில் பாலிவுடில் தனது வாழ்க்கையைத் தொடங்கினார். *பியார் டியூன் கியா கியா* படத்தில் இடம் பெற்ற "சோல் ஆஃப் ஜங்கிள்" பாடலைத் தொடர்ந்து வரும் பின்னணி பாடலாக இருந்தது. *கம்பெனி* என்ற இந்திப் படத்தில் ஒவர் முழுப் பாடலையும் பாடியிருந்தார். இந்த நேரத்தில் அவர் *டம்* , *பண்டி அவுர் பாப்லி* போன்ற பிற இந்தி படங்களுக்கும் பாடினார். 2012ஆம் ஆண்டில், இயக்குநர் சச்சின் குந்தால்கர் படமான "ஆயியா" என்ற படத்தில் இடம்பெற்ற 'டிரீமும் வேக்கப்பும்' என்ற குத்தாட்டப் பாடல் இவருக்கு ஒரு பெரிய வெற்றியை அளித்தது. மேலும் இந்த பாடல் ராணி முகர்ஜி மற்றும் பிரித்விராஜ் சுகுமாரன் ஆகியோரின் நடன அசைவுக்காகவும் பாராட்டப்பட்டது.  
இளையராஜா, ஏ.ஆர்.ரகுமான் போன்ற இசையமைப்பாளர்களுடன் பணிபுரிந்த இவர், 2006 ஆம் ஆண்டு நிலவரப்படி தமிழ், தெலுங்கு மற்றும் கன்னட மொழிகளில் 200 க்கும் மேற்பட்ட பாடல்களைப் பதிவு செய்துள்ளார்.
# சௌம்யா ராவ்

## விருதுகள்

- 2013 - *சிம்பிள் ஆகி ஒந்து லவ் ஸ்டோரி* என்ற கன்னடப் படத்தில் இடம்பெற்ற "கரகிடா பானினல்லி" பாடலுக்காக சிறந்த பெண் பின்னணி பாடகருக்கான பிலிம்பேர் விருது -
- *சமே: வென் டைம் ஸ்ட்ரைக்ஸ்* (2003) என்ற படத்திலிருந்து "லைலா லைலா" பாடலுக்கான சிறந்த புதிய பாடகருக்கான ஸ்டார்டஸ்ட் விருது.
# ஜார்ஜ் எட்வர்டு தாப்சன்

**ஜார்ஜ் எட்வர்டு தாப்சன்** (*George Edward Dobson*) அரச கழக உறுப்பினர், எப் எல் எஸ், , விலங்கியல் கழக உறுப்பினர் (செப்டம்பர் 4, 1848 எட்ஜொர்த்சுடவுண், கவுண்டி லாங்போர்டு, அயர்லாந்து - 26 நவம்பர் 1895) என்பார் அயர்லாந்தினைச் சார்ந்த விலங்கியல், புகைப்பட கலைஞர் மற்றும் இராணுவ மருத்துவர். இவர் வௌவால் குறித்துச் சிறப்பு ஆர்வம் காட்டினார். பல புதிய வௌவால் சிற்றினங்களை விவரித்தார். சில இனங்களுக்கு இவருடைய பெயரிடப்பட்டுள்ளன.
# ஜார்ஜ் எட்வர்டு தாப்சன்

## சுயசரிதை

தாப்சன், பார்க் தாப்சனின் மூத்த மகன் ஆவார். இவர் ராயல் பள்ளி என்னிஸ்கில்லனிலும் பின்னர் டப்ளினின் டிரினிட்டி கல்லூரியிலும் கல்வி பயின்றார். இவர் இளங்கலை பட்டத்தினை 1866லும், மருத்துவத்தில் முது நிலை மருந்து, இளநிலை அறுவை சிகிச்சை பட்டத்தினை 1867லும் பெற்றார். பின்னர் முதுகலைப் பட்டத்தினை 1875ல் பெற்றார்.  
1867ஆம் ஆண்டு இந்தியாவில் பணியாற்றிய பின்னர் ராணுவ அறுவை சிகிச்சை நிபுணராக ஆனார் மற்றும் அறுவை சிகிச்சை மேஜர் பதவிக்கு உயர்ந்தார். 1868ஆம் ஆண்டில் அந்தமான் தீவுகளுக்குப் பயணம் செய்தார், வூட்-மேசனுடன் இந்திய அருங்காட்சியகத்திற்கான விலங்கியல் மாதிரிகளைச் சேகரித்தார். மே 1872இல் இவர் அந்தமானியப் பழங்குடிகளின் இனவியல் மற்றும் புகைப்பட ஆய்வுகளை மேற்கொண்டார்.  
1878ஆம் ஆண்டில், இவர் நெட்லியில் உள்ள ராயல் விக்டோரியா அருங்காட்சியகத்தின் கண்காணிப்பாளராக ஆனார்.
# ஜார்ஜ் எட்வர்டு தாப்சன்

## சாதனைகள்

தாப்சன் சிறிய பாலூட்டிகள், குறிப்பாக வௌவால்கள் (கைராப்பிடிரா) மற்றும் இன்செக்டிவோரா ஆகியவற்றில் நிபுணராக இருந்தார். அரசக் கழகம் (தேர்ந்தெடுக்கப்பட்ட 1883), இலண்டனின் லின்னேயன் சமூகம், இலண்டன் விலங்கியல் சங்கம் ஆகியவற்றில் உறுப்பினராக இருந்தார். இவர் பிலடெல்பியாவின் இயற்கை அறிவியல் கழகம் மற்றும் வாஷிங்டனின் உயிரியல் சங்கத்தின் உறுப்பினராக இருந்தார்.
# ஜார்ஜ் எட்வர்டு தாப்சன்

## படைப்புகள்

- *பிரித்தானிய அருங்காட்சியகத்தின் சேகரிப்பில் சிரோப்டெராவின் பட்டியல்* (1878)
- *ஆசிய சிரோப்டெராவின் மோனோகிராஃப்* (1876)
- *இன்செக்டிவோராவின் மோனோகிராஃப், முறையான மற்றும் உடற்கூறியல்* (மூன்று பாகங்கள், ஜான் வான் வூர்ஸ்ட், லண்ட்ரெஸ், 1882-1890.  
இதைத் தவிரக் கூடுதலாக, பிரித்தானிக்கா கலைக்களஞ்சியம் ஒன்பதாவது பதிப்பிற்கும் தாப்சன் பங்களித்தார். இவர் காட்டேறி வௌவால்கள், வோல் மற்றும் மூஞ்சூறு பற்றிய எழுதியுள்ளார்.
# கறுப்பு ஆப்பிள்

**கறுப்பு ஆப்பிள்** (*Black Apple*) என்று அழைக்கப்படுவது *உவா நியூ* ஆப்பிள் குடும்பத்தைச் சேர்ந்த ஒரு அரிதான வகைப் பழமாகும். இது திபெத்தில் வளர்கிறது. பரவலான கருத்துக்கு முரணாக இவ்வகை ஆப்பிள் கருநீல வண்ணமே கொண்டுள்ளனவே தவிர்த்து கறுப்பு நிறம் கிடையாது.
# கறுப்பு ஆப்பிள்

## பெயர்

கறுப்பு ஆப்பிள் என்று பரவலாக அழைக்கப்படும் இந்த பழத்தை **கறுப்பு வைர ஆப்பிள்** (மாண்டரின் : 黑钻石) என்றழைக்கின்றனர் சீன மக்கள். இது **நிங்ச்சி** என்கிற இடத்தில் வளர்க்கப்படுகிறது. உயரமான மலைப்பகுதிகளில் மட்டுமே வளரக்கூடிய செடி வகையாக இவை இருக்கின்றன. *உவா நியூ* ஆப்பிள் குடும்பத்தைச் சேர்ந்த பிற ஆப்பிள் வகைகள் சிவப்பு வண்ணத்தில் இருப்பன. இதனால் அவற்றை **சீனாவின் இனிமைச் சிவப்பு** என்று அழைக்கின்றனர்.
# கறுப்பு ஆப்பிள்

## தோற்றம்

வெளிப்புறத் தோற்றம் கருநீல நிறத்தில் இருந்தாலும் உட்புறத்தில் பிற ஆப்பிள்களைப் போலவே வெண்மையான உட்பகுதியைக் கொண்டுள்ளது கறுப்பு வைர ஆப்பிள். இதன் அரிதான நிறத்திற்கு காரணம் வளரப்படும் தளத்தின் உயர்மட்டமாகவோ அதனால் அடிக்கடி படும் புற ஊதாக்கதிர்களின் தாக்கமாகவோ இருக்கலாம் என்று கருதப்படுகிறது.
# கறுப்பு ஆப்பிள்

## விலை

மிகவும் அரிதான பழமென்பதால் சந்தையில் மிகுதியான விலையில் இவ்வகை ஆப்பிள்கள் விற்கப்படுகின்றன. ஒரு ஆப்பிள் 50 யுவான் (≈564 ரூபாய்) என்கிற விலையில் விற்கப்படுகிறது. இருப்பினும் உழவர்கள் இந்த ஆப்பிளை விரும்பிப் பயிரிடுவதில்லை. இதற்குக் காரணம் இந்தவகை ஆப்பிள் பழுக்க **எட்டு ஆண்டுகள் வரை** எடுத்துக் கொள்வதாக கூறப்படுகிறது.
# முலாம் (ஆப்பிள்)

**'முலாம் ஆப்பிள்**, 'தர்பூசணி' மற்றும் 'நார்டனின் முலாம்' என்றும் அழைக்கப்படுகிறது. இது இலையுதிர்காலம் முதல் குளிர்காலத்தின் ஆரம்பம் வரை பருவத்தில் ஓரளவு சிவப்பு இனிப்பு ஆப்பிள் ஆகும். இதன் தரம் சிறந்தது, ஆனால் இது குளிர்காலத்தின் பிற்பகுதியில் நன்றாக இருக்காது. இது 1800ஆம் ஆண்டில் நியூயார்க் மாநிலத்தில் ஒரு பழத்தோட்டத்தை உருவாக்க கனெக்டிகட்டில் இருந்து கொண்டு வரப்பட்ட நாற்றுகளுக்கிடையில் தோன்றியது.
# கட்டி (ஆப்பிள்)

**கட்டி ஆப்பிள்** (*Katy apple*) என்பது சுவீடன் வகை ஆப்பிளாகும். இது 1947ஆம் ஆண்டில் சுவீடனின் பால்ஸ்கார்ட் பழ இனப்பெருக்கம் நிறுவனத்தில் தோற்றுவிக்கப்பட்டது. இதனுடைய பெற்றோர் ஜேம்ஸ் க்ரீவ் மற்றும் வோர்செஸ்டர் பியர்மெய்ன் என்பதாகும். இந்த வகை ஆப்பிள் பிரகாசமான சிவப்பு பழங்களின் அதிகமாகப் பழங்களை உற்பத்தி செய்கிறது.
# எல்ஸ்டார்

**எல்ஸ்டார்** (*Elstar*) ஆப்பிள் என்பது ஆப்பிள் வகைகளுள் ஒன்றாகும். இது முதலில் 1950ல் நெதர்லாந்தில் எல்ஸ்டில் கோல்டன் சுவை மற்றும் இன்கிரிட் மேரி ஆப்பிள்களைக் கலப்புச் செய்து தோற்றுவிக்கப்பட்டது. இது விரைவாக ஐரோப்பாவில் பிரபலமடைந்தது. பின்னர் அமெரிக்காவில் 1972இல் அறிமுகப்படுத்தப்பட்டது. இது கான்டினென்டல் ஐரோப்பாவில் மிகவும் பிரபலமாக உள்ளது. ஆனால் ஐக்கிய இராச்சியத்தில் குறைவாகவே பயன்பாட்டில் உள்ளது.  
எல்ஸ்டார் நடுத்தர அளவிலான ஆப்பிள் ஆகும். இதன் தோல் பெரும்பாலும் மஞ்சள் கலந்த சிவப்பு நிறத்தில் இருக்கும். சதை வெண்மையானது, மென்மையான, மிருதுவான அமைப்பைக் கொண்டுள்ளது. ஆப்பிள் சுவைகலவை தயாரிக்க மிகவும் நல்லது. இருப்பினும், பொதுவாக, இதன் இனிப்பு சுவை காரணமாக சலாடுகளில் பயன்படுத்தப்படுகிறது.
# எல்ஸ்டார்

## சந்ததி சாகுபடிகள்

- சந்தனா (எல்ஸ்டார் &#xD7; பிரிஸ்கில்லா)
- ஈகோலெட் (எல்ஸ்டார் &#xD7; ப்ரிமா)
- கொலினா (பிரிஸ்கில்லா &#xD7; எல்ஸ்டார்)
# எல்ஸ்டார்

## நோய் பாதிப்பு

- ஸ்கேப் : **உயர்**
- நுண்துகள் பூஞ்சை காளான் : **அதிக அளவில்**
- சிடார் ஆப்பிள் துரு : **அதிக அளவில்**
# தங்க இனிப்பு

**தங்க இனிப்பு** (*Golden Sweet*) என்பது ஆப்பிள் சாகுபடி வகைகளுள் ஒன்றாகும்.
# தங்க இனிப்பு

## தோற்றம்

தங்க இனிப்பு ஆப்பிள் அமெரிக்க மாநிலமான கனெடிகட்டில் தோன்றியது. ஆனால் இதனுடைய கலப்பு பெற்றோர் யார் என்பது தெரியவில்லை.
# தங்க இனிப்பு

## அளவு

ஒரு தங்க இனிப்பு ஆப்பிள் நடுத்தரம் முதல் பெரிய அளவினவை.
# தங்க இனிப்பு

## பழுக்கும்காலம்

தங்க இனிப்பு ஆப்பிள்கள் வழக்கமாக ஜூலை பிற்பகுதியிலிருந்து ஆகஸ்ட் தொடக்கத்தில் பழுக்க ஆரம்பிக்கும், இருப்பினும் பகுதியைப் பொறுத்தது. அறுவடை செப்டம்பர் வரை தொடரலாம்.
# தங்க இனிப்பு

## சுவை

தங்க இனிப்பு ஆப்பிளின் சுவை மிகவும் இனிமையானது, புளிப்பு சுவை சுத்தமாக இல்லை. இதன் சுவையானது "தேன் இனிப்பு" என்று விவரிக்கப்பட்டுள்ளது. இதில் அமில சுவையும் இல்லை. தங்க இனிப்பு ஆப்பிளை உடனடியாக சாப்பிடுவது நல்லது. ஆப்பிள் சாஸ் அல்லது ஆப்பிள் சாறு தயார்க்க நல்லது.
# தார்டு ரோசு

**தார்டு ரோசு** (*Tartu Rose*) என்பது எசுத்தோனியாவிலில் சாகுபடி செய்யப்படும் ஒரு வகை ஆப்பிள் ஆகும்.  
முதலில் இது ஒரு அசல் சாகுபடி என்று கருதப்பட்டது. எனவே இது இதனுடைய சொந்த பெயருடன் பயிரிடப்பட்டது. பின்னர், இது அமெரிக்கச் சாகுபடியுடன் ஒற்றுமையுடையது வலுவான சான்றுகளுடன் கண்டுபிடிக்கப்பட்டது.
# ஜோனாடெல்

**ஜோனாடெல்** (*Jonadel*) என்பது ஆப்பிள் வகைகளுள் ஒன்றாகும். இது 1923ஆம் ஆண்டில் அமெரிக்காவின்அயோவாவின் அமேஸில் அயோவா விவசாய பரிசோதனை நிலையத்தில் வளர்க்கப்பட்டது. இது ஜொனாதன் மற்றும் ரெட் சுவை ஆப்பிளினை கலப்புச் செய்து தோற்றுவிக்கப்பட்டது. இது 1958இல் அறிமுகப்படுத்தப்பட்டது.  
ஜொனாடெல் பச்சை-மஞ்சள் நிறங்களை அடிப்படையாகக் கொண்டது.
# மஞ்சுளா குருராஜ்

**மஞ்சுளா குருராஜ்** (Manjula Gururaj) ஒரு இந்திய பெண் பின்னணிப் பாடகியும், கன்னடத் திரைப்படத்துறையில் முதன்மையாக பணியாற்றும் குரல் கலைஞரும் ஆவார். வெற்றிகரமான ஒலிப்பதிவுகளுக்காக பல ஆயிரக்கணக்கான பாடல்களும் பல நூற்றுக்கணக்கான கன்னட மெல்லிசை பாடல்களும் இவர் பாடியுள்ளார். திரைப்படப் பாடல்களில் இவர் செய்த பங்களிப்புக்காக கர்நாடக மாநில திரைப்பட விருதுகளைப் பெற்றார். 1980களின் பிற்பகுதியிலும் 1990களிலும் மிக முக்கியமான பின்னணிப் பாடகர்களில் ஒருவராகவும் இவர் கருதப்பட்டார்.  
இவர் "சாதனா இசைப்பள்ளி" என்ற பெயரில் ஒரு இசைப் பள்ளியை நடத்தி வருகிறார். இது பல இளைஞர்களுக்கு இசைத்துறையில் பயிற்சி அளிக்கிறது
# மஞ்சுளா குருராஜ்

## ஆரம்ப கால வாழ்க்கை

இவர், ஜி. சீதாலட்சுமி மற்றும் டாக்டர் எம். என். இராமண்ணா ஆகியோருக்கு 1959 சூன் 10 அன்று மைசூரில் பிறந்தார். இவர் பெங்களூரு பல்கலைக்கழகத்தில் அறிவியல் பயின்றுள்ளார். பின்னர், பாரம்பரிய கருநாடக இசை, இந்துஸ்தானி இசை ஆகியவற்றில் பயிற்சி பெற்றார்.
# மஞ்சுளா குருராஜ்

## தொழில்

### பின்னணிப் பாடகர்

1983 நவம்பரில் வெளியான *ரவுடி ராஜா* என்ற படத்தில் இடம்பெற்ற " ஒலக சேரிதாரே குண்டு" என்ற பாடல் மூலம் கன்னட திரையுலகில் பின்னணிப் பாடகியாக நுழைந்தார். நடிகை மாலாஸ்ரீயின் பெரும்பாலான திரைப்படங்களில் இவர் பின்னணி குரல் கொடுத்தார். இவர், ஏழு மொழிகளில் 2,000க்கும் மேற்பட்ட திரைப்படப் பாடல்களைப் பாடியுள்ளார். மேலும், பக்தி, நாட்டுப்புற, பாரம்பரிய பாடல்கள் உட்பட 12,500க்கும் மேற்பட்ட பாடல்களை இவர் பாடியுள்ளார். சுதாராணி, ராதிகா சரத்குமார், கீதா, ஷில்பா, குஷ்பூ, பூனம் தில்லான், மாதவி, பிரேமா, நிரோஷா, தாரா, சீதா, வினயா பிரசாத், அனு பிரபாகர் உள்ளிட்ட பல கதாநாயகிகளுக்காக இவர் பின்னணிக் குரலும் கொடுத்துள்ளார்.  
எஸ். பி. பாலசுப்பிரமணியம், ராஜ்குமார், ராஜேஷ் கிருஷ்ணன், கே. ஜே. யேசுதாஸ், மனோ, உதித் நாராயண் போன்ற பல முன்னணி பாடகர்களுடன் இணைந்து பாடல்களை பதிவு செய்துள்ளார்.
# மஞ்சுளா குருராஜ்

## தொழில்

### பின்னணிக் குரல் கலைஞர்

த. சீ. நாகாபரணா இயக்கிய ‘அஹூதி’ படத்திற்காக 1982ஆம் ஆண்டில் பின்னணிக் குரல் அளிக்கத் தொடங்கினார். அப்போதிருந்து பின்னணிக் குரல் அளிப்பதில் வெற்றிகரமான வாழ்க்கையை நடத்தினார். *பெலதிங்கலா பாலே* படத்திற்கான சிறந்த குரலாக கர்நாடக மாநில அரசின் சிறப்பு நடுவர் விருது வழங்கப்பட்டது.
# மஞ்சுளா குருராஜ்

## தொழில்

### செய்தித் தொகுப்பாளர்

1983 முதல் 1998 வரை 14 ஆண்டுகள் பெங்களூர் தூர்தர்ஷனுக்கும், 1981-1983 முதல் அனைத்திந்திய வானொலிக்கும் செய்தி தொகுப்பாளராக பணியாற்றி வருகிறார்.
# மஞ்சுளா குருராஜ்

## தொழில்

### சாதனா இசை பள்ளி

இவர், "சாதனா இசைப் பள்ளி" யை 1991 சூன் 21 அன்று பெங்களூரில் உள்ள பசவனகுடியில் தொடங்கினார். பின்னணிப் பாடகி எஸ்.ஜானகி அவர்களால் திறந்து வைக்கப்பட்டது.
# மஞ்சுளா குருராஜ்

## விருதுகள்

- 2019 - பெரிய பெங்களூர் மாநகரப் பேரவை மூலம் கெம்ப்பேகௌடா விருது.
- 1993-94 - *சின்னாரி முத்தா* திரைப்படத்தில் இடம்பெற்ற *"மியால கவ்கொண்டா முங்கார மோடா"* என்ற பாடலுக்கு சிறந்த பெண் பின்னணி பாடகருக்கான கர்நாடக மாநில திரைப்பட விருது .
# மஞ்சுளா குருராஜ்

## சொந்த வாழ்க்கை

1979 ஆம் ஆண்டில் குருராஜ் என்பவரை மணந்த இவருக்கு சங்கீதா மற்றும் சாகர் என்ற இரண்டு குழந்தைகள் உள்ளனர்.
# பிலிப்பா

**பிலிப்பா** (*Filippa***)** டேனிஷ் நாட்டு ஆப்பிள் சாகுபடி வகைகளுள் ஒன்றாகும். இந்த ஆப்பிள் வகையினைபிலிப்பா ஜொஹான்சென் என்ற பள்ளி மாணவி (1930 1842) பனென் தீவில் உள்ள கண்ட்சுட்ரூப்பில் தோற்றுவிக்கப்பட்டது.  
சில ஆதாரங்கள் இந்த ஆப்பிள் 1850இல் தோன்றியது எனவும் பிற ஆதாரங்கள் 1881இல் தோன்றியது என்று கூறுகின்றன.  
இந்த ஆப்பிள் வகையைத் தனியார் தோட்டங்களுக்கானது என சோன்னெருப்ளண்ட் பரிந்துரைக்கிறது. ஏனெனில் இந்த ஆப்பிளைப் பூச்சிக்கொல்லிகளைப் பயன்படுத்தாமல் வளர்க்கலாம்.
# கௌரங்கா பாலம்

**கௌரங்கா பாலம்** (Gouranga Bridge) என்பது இந்தியாவின் மேற்கு வங்காளத்தின் நதியா மாவட்டத்தில் நபாத்விப் மற்றும் கிருஷ்ணாநகர் ஆகியவற்றுக்கிடையேயுள்ள, 588 மீட்டர் (1929 அடி) நீளம் உடைய ஒரு பாலம் ஆகும். இது பாகீரதி ஆற்றின் குறுக்கே உள்ளது. இது மேற்கு வங்கத்தின் மாநில நெடுஞ்சாலை 8-இன் ஒரு பகுதியாகும்.
# கௌரங்கா பாலம்

## வரலாறு

1972 ஆம் ஆண்டில், அப்போதைய பொதுப்பணித்துறை அமைச்சர். போலா சென் நபத்விப் மற்றும் கிருஷ்ணாநகர் ஆகியவற்றை இணைக்கும் கௌரங்கா பாலத்திற்கான அடிக்கல் நாடடினார். இந்தப் பாலத்தைக் கட்டுவதற்கான பொறுப்பை காமன் இந்தியா லிமிடெட் நிறுவனம் எடுத்துக் கொண்டது. 1983 ஆம் ஆண்டு, சனவரி 16 ஆம் நாள் மேற்கு வங்க இடது முன்னணி அரசின் பொதுப்பணித்துறை அமைச்சரான ஜடின் சக்ரபர்த்தியால் இந்தப் பாலம் திறந்து வைக்கப்பட்டது.
# இரணைதீவு

**இரணைதீவு** (*Iranaitivu*) இலங்கையில் வடக்கே, கிளிநொச்சி மாவட்டத்தில் மன்னார் வளைகுடாவில் அமைந்துள்ள ஒரு தீவு ஆகும். ஈழப்போரின் போது 1992 ஆம் ஆண்டு முதல் இலங்கை ஆயுதப் படைகளின் தளமாக இருக்கும் இத்தீவில் இருந்து இடம்பெயர்ந்து வேறு இடங்களுக்குச் சென்ற தீவின் முன்னாள் குடியிருப்பாளர்கள் 2018 முதல் இங்கு மீண்டும் படிப்படியாகக் குடியேறி வருகின்றனர்.  
கோவிடு-19 பெருந்தொற்றினால் இறந்த முசுலிம்களின் உடல்களை இத்தீவில் புதைப்பதற்கு ஏற்ற இடமாக இலங்கை அரசு 2021 மார்ச் 2 அன்று அறிவித்தது.
# இரணைதீவு

## புவியியல்

இரணைதீவு இரண்டு சிறிய தீவுகளால் ஆனது. இரண்டும் ஒரு சிறிய நிலப்பரப்பினால் இணைக்கப்பட்டுள்ளன. இதனாலேயே இது இரணைதீவு (இரட்டைத் தீவு) எனப் பெயர் பெற்றது. இவ்விரட்டைத் தீவுகளில் பெரியது *பெரியதீவு*, அல்லது "இரணைதீவு வடக்கு" என அழைக்கப்படுகிறது. அடுத்தது, *சின்னத்தீவு*, Sinnatheevu, அல்லது "இரணைதீவு தெற்கு" என அழைக்கப்படுக்கிறது.
# கர்னால் முகல் பாலம்

**கர்னால் முகல் பாலம்** (Mughal Bridge) என்பது ஷாஜகானால் கர்னால் எனும் இடத்தில் கட்டப்பட்ட பாலம் ஆகும்.
# கர்னால் முகல் பாலம்

## வரலாறு

இந்தப் பாலத்திற்கான அடிக்கல்லானது முகலாயப் பேரரசர் பாபரால் முதலாம் பானிபட் போரில் அவரது வெற்றிக்குப் பின் நாட்டப்பட்டது.இந்தப் பாலமானது அக்பர் காலத்தின் கட்டுமானப் பொறியியல் திறனுக்கான உதாரணம் ஆகும்.இந்தப் பாலமானது பழைய பாத்சாகி பாலம் என்றும் அழைக்கப்பட்டது. இந்தப் பாலமானது கி.பி. 1540-44 ஆம் ஆண்டுகளுக்கு இடைப்பட்ட காலத்தில் கட்டப்பட்டது. இது தேசிய நெடுஞ்சாலை 1 இற்கு அருகில் அமைந்துள்ளது.
# கர்னால் முகல் பாலம்

## கட்டுமானம்

இது கட்டுமான வடிவியலின் அடிப்படையில் பலமானதாகும். இது கற்களால் ஆன மூன்று வளைவுகளைக் கொண்டுள்ளது. இந்தப் பாலத்தில் நான்கு குவிமாட வடிவ கூரைகளைக் கொண்டதாக உள்ளது. இந்தக் குவிமாடங்களானவை முட்டுச்சுவர்கள் மற்றும் வளைவுகளால் பலம் வாய்ந்ததாக உள்ளன. இந்தப் பாலமானது அரியானா அரசால் பாதுகாக்கப்படுகிறது. இது இடிந்து தகரக்கூடிய நிலையில் இன்னும் உள்ளது.
# நம்தாங் கல் பாலம்

**நம்தாங் கல் பாலம்** (Namdang Stone Bridge) என்பது இந்தியாவில் அசாமில் சிவசாகரிலிருந்து ஒரு சில கிலோமீட்டர்கள் தொலைவில் அமைந்துள்ள ஒரு பாலம் ஆகும். 1703 ஆம் ஆண்டில் அஹோம் மன்னர் ருத்ரா சிங்காவின் காலத்தில் வங்காளத்திலிருந்து கொண்டுவரப்பட்ட கைவினைஞர்களால் இது கட்டப்பட்டது. இந்தப் பாலத்தின் நீளமானது 60 மீட்டர் (200 அடி) ஆகும். இதன் அகலம் 6.5 மீட்டர் (21 அடி) மற்றும் இதன் உயரம் 1.7 மீட்டரும் ஆகும். இது டிகௌ ஆற்றின் கிளை நதியான நம்தாங் ஆற்றின் மீது அமைந்துள்ளது.தற்போதைய தேசிய நெடுஞ்சாலை 2 (இந்தியா) இதன் வழியாகச் செல்கிறது.பாலத்தின் தனித்துவமான சிறப்பியல்பு என்னவென்றால், அது நூறு வயதுடைய ஒரு திடமான பாறையிலிருந்து வெட்டப்பட்டது என்பதாகும்.  
இந்தப் பாலமானது சற்றே வளைந்த வடிவத்தில் உள்ளது. இந்த பாலம் சிப்சாகர் நகரத்தை ஜோர்ஹாட் மற்றும் மேற்கில் உள்ள பிற மாவட்டங்களுடன் இணைக்கிறது.